Държавен вестник, бр. 18, 2007 г., стр. 3

Б Р О Й  18
Д Ъ Р Ж А В Е Н   В Е С Т Н И К
С Т Р .  3
на други постоянни комисии допълнения в Го-
дишната работна програма на Народното съб-
рание по въпросите на Европейския съюз, кои-
то се приемат по реда на ал. 3.
Чл. 97б. (1) Проектите за актове на институ-
циите на Европейския съюз, включени в Годиш-
ната работна програма по чл. 97а, ал. 3, се внасят
от Министерския съвет в Народното събрание в
триседмичен срок от получаването им.
 (2) Проектите за актове по ал. 1 се придру-
жават от становище, което съдържа кратко
описание на акта, първоначална позиция, въз
основа на оценка на  интересите на страната и
отражението на акта върху тях, информация за
процедурата по приемането и датите на обсъж-
дане на проекта от институциите на Европей-
ския съюз и друга информация.
 (3) При настъпване на обстоятелства, кои-
то налагат промени в първоначалната българ-
ска позиция, Министерският съвет своевремен-
но информира Народното събрание за тези об-
стоятелства и за промените в позицията.
Чл. 97в. Председателят на Народното събра-
ние в срока по чл. 64, ал. 1 разпределя на Коми-
сията по европейските въпроси и на други пос-
тоянни комисии получените от Министерския
съвет проекти за актове на институциите на
Европейския съюз, придружени от становище.
Когато с тях се засягат въпроси на външната
политика или отбраната, председателят на
Народното събрание задължително ги разпре-
деля на Комисията по външна политика, съот-
ветно на Комисията по отбраната.
Чл. 97г. Комисията по европейските въпро-
си обсъжда проектите за актове на институци-
ите на Европейския съюз и становищата към
тях, след постъпване на докладите на другите
постоянни комисии.
Чл. 97д. Комисията по европейските въпро-
си изготвя доклад и го представя на председате-
ля на Народното събрание, който го изпраща
на Министерския съвет.
Чл. 97е. (1) Когато проектът за акт на инсти-
туциите на Европейския съюз засяга въпроси
на външната политика, Комисията по европей-
ските въпроси провежда съвместно заседание с
Комисията по външна политика, а когато про-
ектът за акт засяга въпроси на отбраната, Ко-
мисията по европейските въпроси провежда съв-
местно заседание с Комисията по отбраната.
(2) При съвместни заседания се изготвя съв-
местен доклад на двете комисии.
Чл. 97ж.  Министерският съвет, в изпълне-
ние на чл. 105, ал. 4 от Конституцията, внася
отчет в Народното събрание за своите действия
във връзка с приемането на актове от Евро-
пейския съюз. В отчета се посочват и въпроси,
по които при окончателното приемане на акта
от институциите на Европейския съюз са въз-
никнали различия спрямо приетата позиция на
българската страна.
 Чл. 97з. (1) Комисията по европейските
въпроси изслушва кандидатите за длъжности в
институциите на Европейския съюз, предложе-
ни от Министерския съвет.
 (2) Кандидатите по ал. 1 са длъжни да се
явят на заседание на Комисията по европей-
ските въпроси и да отговарят на поставените от
членовете є въпроси.
Чл. 97и. (1) Министерският съвет текущо
предоставя на Народното събрание информация
за проектите за актове на Европейския съюз,
които се отнасят се до задълженията на Репуб-
лика България, които произтичат от нейното
членство в Европейския съюз, както и за проек-
ти на актове, в разработката на които участва.
 (2) На всеки две седмици Народното събра-
ние и Министерският съвет обменят информа-
ция за актовете по ал. 1, като Министерският
съвет текущо предоставя разработваните по тези
актове становища.
Чл. 97к. Народното събрание организира и
поддържа база данни за проекти за актове и
други документи на институциите на Европейс-
кия съюз, както и за становищата на българ-
ската страна по тях, изпратени на Народното
събрание съгласно чл. 97б, ал. 2.
Чл. 97л. (1) Народното събрание изслушва
доклад на министър-председателя в началото
на всеки шестмесечен период на председател-
ство на Европейския съюз за участието на Ре-
публика България в Европейския съюз през
предходното председателство и за задачите на
Република България по време на текущото пред-
седателство.
(2) Народното събрание може да провежда
изслушване на министър-председателя относ-
но позицията на Република България в пред-
стоящи заседания на Европейския съвет.
(3) В заседанията на Народното събрание по
ал. 1 и 2 могат да участват без право да гласуват
членовете на Европейския парламент от Репуб-
лика България.”
§ 9. Досегашната глава десета става глава
единадесета.
§ 10. Досегашната глава единадесета става
глава дванадесета.
§ 11. В чл. 9 от Финансовите правила по
бюджета на Народното събрание—Приложение
към Правилника за организацията и дейността
на Народното събрание, се създава ал. 7:
“(7) Народното събрание осигурява на чле-
новете на Европейския парламент от Република
България работно помещение в София с необхо-
димите технически и комуникационни средст-
ва, като финансирането на разходите се поема
от съответния член на Европейския парламент.”
Заключителна разпоредба
§ 12. Решението влиза в сила от  деня на
обнародването му в “Държавен вестник”, с из-
ключение на § 1, 3, 8 относно чл. 97л, ал. 3 и §
11, които влизат в сила от първото заседание на
Европейския парламент, следващо изборите за
членове на Европейския парламент от Репуб-
лика България.
Решението е прието от 40-то Народно събра-
ние на 23 февруари 2007 г. и е подпечатано с
официалния печат на Народното събрание.
Председател на Народното събрание:
Георги Пирински
3157